Roller og rettigheder

 **Alm. bruger**

Alle brugere i Kitos fødes i udgangspunktet som alm. brugere. Når en alm. bruger oprettes i Kitos får vedkommende læserettighed til ***alt*** inden for den organisation, som vedkommende er tilknyttet. Brugeren har som udgangspunkt ingen skriverettigheder til objekter inde i Kitos. Brugeren kan oprette IT projekter, IT systemer og IT kontrakter. En bruger har skriverettigheder til de elementer, som vedkommende har oprettet og kan også slette egne objekter. Får en alm. bruger en ***forretningsrolle*** på et IT System, så vil brugeren enten kunne læse eller skrive på det pågældende system, alt afhængig af hvilken forretningsrolle (læs/skriv) brugeren har fået tildelt. Brugeren kan generere lokale og fælles rapportskabeloner som er gjort tilgængelige af Global adm.

Vær i øvrigt opmærksom på, at alm. brugere først får adgang til Kitos, når han/hun får tilsendt en advis fra personen som har oprettet brugeren. Man kan derfor godt oprette en bruger i Kitos, uden at give brugeren adgang til løsningen. I de kommuner hvor SSO’en er implementeret, vil brugeren kunne logge direkte på via SSO’en.

**Bruger med læserettigheder**Efter lanceringen af Kitos version 2, er der blevet indført en ny rolle i Kitos, som hedder Bruger med læserettigheder. Denne bruger kan udelukkende ***læse*** alt inden for den organisation, som vedkommende er tilknyttet. Bruger med læserettigheder kan generere lokale og fælles rapportskabeloner som er gjort tilgængelige af Global adm. Selvom en bruger med læserettigheder har fået tildelt en ***forretningsrolle med skriverettigheder*** på et objekt, vil brugeren ikke kunne redigere i objektet, så længe brugeren har fået tildelt rollen Bruger med læserettigheder.

**Lokal adm.**

Hvis en bruger tildeles rollen som Lokal adm., kan vedkommende skrive/redigere ***alt*** inden for den organisation, som vedkommende er tilknyttet. Lokal adm. kan fx slette objekter som er oprettet inden for organisationen og som er lokale, såsom et IT System eller et IT projekt.

Det er kun Lokal adm., som kan tildele Lokal adm. rollen til andre brugere. Lokal adm. kan generere lokale og fælles rapportskabeloner, som er gjort tilgængelige af Global adm.
Lokal adm. kan redigere sine og andres rettigheder i den organisation Lokal adm. er tilknyttet. Lokal adm. kan gå ind i konfigurationsdelen i Kitos og konfigurere lokale udfaldsrum og lave lokale beskrivelser mv

**Light adm. roller**

Der er Kitos brugere, der ikke skal have en skriverettighed til alt inden for organisationen – altså rettighedsrollen Lokal adm. Derfor blev Kitos i version 2 udvidet med 4 nye light-udgaver af Lokal adm. rollen; nemlig:

* **Lokal adm. organisation**
* **Lokal adm. projekt**
* **Lokal adm. system**
* **Lokal adm. kontrakt**
* **Lokal adm. rapport**

Lokal adm. projekt kan fx skrive/redigere alting inden for IT Projektmodulet. Lokal adm. projekt kan også se ***alt*** som er gjort synligt af Global admin på tværs af organisationer inde fra Rapportmodulet. Lokal adm. projekt kan generere lokale og fælles rapportskabeloner som er gjort tilgængelige af Global adm. Lokal adm. projekt kan ikke gå ind i konfigurationsdelen i Kitos. Det er samme princip der gælder ved de andre light adm. roller.

**Modulet Organisation**

Organisationsenheder følger rettighedsmæssigt den samme struktur som IT projekter, IT systemer og IT kontrakter, men den forretningsmæssige logik er ikke helt lige så intuitiv ift. denne objekttype. Derfor anbefaler vi, at man blot tænker, at det er Lokal adm., som administrerer oplysninger under modulet Organisation.

**Rapport adm.**
Der følger ikke nye rettigheder/funktioner med i rettighedsrollen rapport adm. Rettighedsfunktionen er pt. ikke aktiveret. Der er fx en ”Opret rapport” funktion i rapportmodulet, som ikke er aktiveret for rapport adm. Rapport adm. kan generere tilgængelige rapportskabeloner som er fælles eller lokale.

**Global adm.**
Global adm. er den øverste rettighedsrolle i Kitos. Hvis en bruger tildeles rollen som Global adm. kan vedkommende skrive/redigere ***alt*** inden for alle de organisationer som er oprettet i Kitos. Global adm. kan fx slette lokale og offentlige objekter som er oprettet i organisationer, såsom et IT System eller et IT projekt. Global adm. kan gøre elementer i Kitos synlige på tværs af alle organisationer. Global adm. har rettigheder til at oprette nye rapporter i Rapportmodulet og gøre dem tilgængelige. Det er kun Global adm., som kan tildele Global adm. rollen til andre brugere. Global adm. kan gå ind i konfigurationsdelen i Kitos og konfigurere udfaldsrum og lave globale beskrivelser mv.

**Forretningsroller i Kitos**

Et væsentligt formål med Kitos er at skabe et overblik over hvilke medarbejdere, der har hvilket ansvar for hvilke IT Projekter, IT Systemer og IT Kontrakter. Dette angives i Kitos ved at tilknytte forretningsmæssige 'roller'. Idéen med forretningsrollerne var at ”frigøre” Kitos for administration af rettigheder, da rettighedstildelingen kunne ske automatisk ved at benytte det forhold, at Kitos kender den forretningsmæssige sammenhæng mellem medarbejder, roller/ansvar og de enkelte elementer.

Vi har derfor valgt at lave en rettighedsmodel, som ligger i forlængelse af/benytter de forretningsmæssige roller, som medarbejderne er tilknyttet. Det skyldes, at vi har tænkt, at de medarbejdere, som tildeles forretningsmæssige roller til et konkret element i sagens natur har noget med det pågældende objekt at gøre og forventes derfor at være dem, der har brug for at kunne skrive/redigere i det pågældende projekt, system eller kontrakt. Derfor får alle brugere, der har en forretningsmæssig rolle tilknyttet et element, også en rettighed til at skrive/redigere eller læse det pågældende element. En rolle på et element giver ikke rettigheder til andre elementer.

Overblikket skabes ved, at man klikker ind på hver enkelt IT projekt, IT system og IT kontrakt og tilknytter de relevante roller til de relevante medarbejdere. Fx findes der bl.a. systemrollerne: Systemejer, Dataejer, Superbruger og Systemadministrator.

Global admin kan inde i konfigurationsdelen tildele skriverettigheder og læserettigheder til forretningsrollerne. Der findes derfor to typer af forretningsroller:

* **Forretningsrolle med skrive/redigeringsrettigheder**
* **Forretningsrolle med læserettigheder**

Lokal adm. kan i konfigurationsdelen til- og fravælge de forretningsroller de ønsker at benytte.

Muligheden for at overrule forretningsrollernes skriverettigheder findes med indførelsen af den nye brugerrolle: **Bruger med læserettigheder**.